جلاب العسل

جلاب العسل هوا عباره عن حلاوه شبه القرطاس فى شكلها و من فوقها نص دايره من نفس الحلاوه بتقفل القرطاس و بتتاكل كلها و بتتحفظ ف مكان بارد.
 التاريخ 
بتعتبر صناعة الجلاب فى قنا من اشهر و اقدم الصناعات, و بتشتهر بيها قريه القناويه, و تلاقى بياعين الجلاب منتشرين فى الاسواق و القطارات و الميادين و الشوارع و مواقف العربيات ماسكين مقاطف جريد و جواه الجلاب و بيكررو كلام يجذبو بيه زباينهم, و فى ناس بيسموه كوز الجلاب.
 التصنيع 
بيتم تصنيع الجلاب عن طريق تكل العسل الاسود الخام جوا جدول و هو مكان يتم تشوين و تخزين العسل فيه, و بعدين بيتحط فى اناء معين مخصص لصناعة الجلاب اسمه “ النحاسه”  و بيتحط تحتها شعله كبيره سخنه و بيتضاف عليه شويه كروبونات عشان يكون سميك اكتر و بعدها يتحط الخليط فى قوالب شكلها مخروطى زى “قرطاس الايس كريم” مصنوعه من الفخار و تتساب فى الهوا فى مكان امان و نضيف لحد ما تبرد و يتحول لونها لدرجه قريبه من الاصفر و بعدين نشيل الجلاب من القوالب و تتفرد على حصير خوص نضيف و تتحط كلها فى مقطف جريد و اخيرا تتباع للناس .
 لينكات برانيه 

 مصادر 

تصنيف:اكل مصرى